CELEX: 31981R2027
Language: el
Date: 1981-07-13 00:00:00
Title: Κανονισμός (ΕΟΚ) αριθ. 2027/81 τού Συμβουλίου τής 13ης Ιουλίου 1981 περί καθορισμού τών τιμών προσανατολισμού στόν τομέα τού οίνου γιά τήν περίοδο από 16ης Δεκεμβρίου 1981 μέχρι 15ης Δεκεμβρίου 1982

Avis juridique important

|

31981R2027

Κανονισμός (ΕΟΚ) αριθ. 2027/81 τού Συμβουλίου τής 13ης Ιουλίου 1981 περί καθορισμού τών τιμών προσανατολισμού στόν τομέα τού οίνου γιά τήν περίοδο από 16ης Δεκεμβρίου 1981 μέχρι 15ης Δεκεμβρίου 1982  

Επίσημη Εφημερίδα αριθ. L 200 της 21/07/1981 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 000/00 ΤΟΥ ΣΥΜΒΟΥΛΙΟΥ  της 0 Ιουνίου 191  περί καθορισμού των τιμών προσανατολισμού στον τομέα του οίνου για την περίοδο από 16ης Δεκεμβρίου 1981 μέχρι 15ης Δεκεμβρίου 1982  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος καί, ιδίως το άρθρο 43,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 2,  την πρόταση της Επιτροπής (2),  τη γνώμη της Συνελεύσεως (3),  τη γνώμη της Οικονομικής και Κοινωνικής Επι- τροπής (4),  Εκτιμώντας:  ότι κατά τον καθορισμό των τιμών προσανατολισμού των διαφόρων τύπων επιτραπέζιου οίνου, πρέπει να λαμβάνονται υπόψη τόσο οι στόχοι της κοινής γεωργικής πολιτικής, όσο και η συμβολή της Κοινότητος στην αρμονική ανάπτυξη του διεθνούς εμπορίου· ότι η κοινή γεωργική πολιτική έχει, ιδίως, ως στόχο να εξασφαλίζει στο γεωργικό πληθυσμό δίκαιο βιοτικό επίπεδο, να εγγυάται την ασφάλεια του εφοδιασμού και να εξασφαλίζει λογικές τιμές κατά τη διάθεση στους καταναλωτές·  ότι, για να επιτευχθούν οι στόχοι αυτοί, πρέπει να καθορισθούν οι τιμές, που θα ισχύσουν για την περίοδο από 16ης Δεκεμβρίου 1981 μέχρι 15ης Δεκεμβρίου 1982, σε επίπεδα υψηλότερα από εκείνα που ίσχυσαν για την προηγούμενη περίοδο, ιδίως, λόγω της εξελίξεως του κόστους παραγωγής·  ότι οι τιμές προσανατολισμού πρέπει να καθορισθούν για κάθε τύπο επιτραπεζίου οίνου αντιπροσωπευτικού της κοινοτικής παραγωγής, έτσι όπως ορίζεται από τον κανονισμό (ΕΟΚ) αριθ. 340/79 (5),  ότι η ισορροπία μεταξύ της παραγωγής και των χρήσεων καθώς και η κατάσταση της αγοράς για τους διάφορους τύπους επιτραπέζιου οίνου έχουν υποστεί διαφορετική εξέλιξη· ότι για να ληφθεί υπόψη η κατάσταση που καθορίζεται από την εξέλιξη αυτή, πρέπει να αυξηθεί η τιμή προσανατολισμού για τους επιτραπέζιους οίνους του τύπου Α Ι, που είναι κατώτερη από την αύξηση των τιμών για τους επιτραπέζιους οίνους άλλων τύπων·  ότι, σύμφωνα με τις διατάξεις των άρθρων 58 και 59 της πράξεως προσχωρήσεως του 1979, είναι αναγκαίο να καθορισθούν οι τιμές προσανατολισμού που θα εφαρμόζονται στην Ελλάδα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο μόνο  Για την περίοδο από 16ης Δεκεμβρίου 1981 μέχρι 15ης Δεκεμβρίου 1982, οι τιμές προσανατολισμού για τους επιτραπέζιους οίνους καθορίζονται ως εξής:  1.2,3 //   //   // Τύπος Οίνου   // Τιμή προσανατολισμού  1.2.3 //   // πού εφαρμόζεται στην Ελλάδα   // πού εφαρμόζεται στα  άλλα Κράτη μέλη   //   //   //   // R I  // 2,71 ECU/% vol/εκατόλιτρο  // 2,95 ECU/% vol/εκατόλιτρο  // R II  // 2,71 ECU/% vol/εκατόλιτρο  // 2,95 ECU/% vol/εκατόλιτρο  // R III  // 45,97 ECU/ εκατόλιτρο  // 45,97 ECU/εκατόλιτρο  // Α Ι  // 2,72 ECU/% vol/ εκατόλιτρο  // 2,72 ECU/% vol/εκατόλιτρο  // Α ΙΙ  // 61,26 ECU/ εκατόλιτρο  // 61,26 ECU/εκατόλιτρο  // Α ΙΙΙ  // 69,96 ECU /εκατόλιτρο  // 69,96 ECU/εκατόλιτρο  //   //   //  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 0 Ιουνίου 1981.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 75 της 3. 4. 1981, σ. 28.  (3) ΕΕ αριθ. C της 21. 4. 1981, σ. 101.  (4) Γνώμη διατυπωθείσα την 25/26. 3. 1981 (μη δημοσιευθείσα ακόμη στην ΕΕ).  (5) ΕΕ αριθ. L 54 της 5. 3. 1979, σ. 60.